Orpo (Friman)
Mikä on orpo? Se on kukkainen, reväisty luonnollisesta juurestansa rajuiselta tuuliis-päältä, ja sääliväisyyen käellä pistetty veteen, olonsa pitkittämiseksi muutamaksi hetkeksi. Sitä elätetään puhtaalla veellä, kaunistetaan kalliissa astiassa, varjellaan perhoisista ja mehiläisistä; se kuulee kiitoksia ja ylistyksiä – joita herättää muotonsa ja lemunsa. Vaan päänsä mureutuu, näivettyy, kallistuu kylkeen, painuu maan poveen, johon on peitetty syntymä-juurensa. Ja se rientää ajatuksissansa kullatuista huoneista, kalliista astiasta, kirkkaasta veestä – sille luonnolliselle nurmikolle, jossa syntyi mustasta mullasta, ja puhkesi kevät-tuulen henkityksessä, jossa sitä koputtivat sekä aamu-kaste että taivaan säe, jossa sen vieressä levollisesti ja iloisesti kukkivat nuoremmat kasvukumppaninsa, jossa omaisensa, Luonnon toiset lapset, työskentelemässä mehiläiset ja huolettomat perhoiset, iloisella suhinalla laukuilivat ympäri sitä puolipäivän aurinkon paisteessa!

[Thomas] F[rima]–n.

Lähde: Suomi 5.5.1849.

Asiatekstit
Thomas Friman
Suomi (lehti)
1849